《村居得欧子建书寄答》
明代·李孙宸

琭玉斋中坐夜分，雄谈孤绝更无群。尔时肮脏高相许，此日漂零那可闻。

梦后屋梁馀落月，愁来天外失停云。江乡腊近新醪熟，咫尺何缘一醉君。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。